কল্লোল বাবু জানালেন, “একেবারেই সহজ ছিল না। এই ক্যাফের জন্য জায়গা খুঁজতেই আমাদের কালঘাম ছুটেছে। কেউই চাননি এরকম একটা ক্যাফেকে ভাড়া দিতে। ভয় সংক্রমণের। কিন্তু এইচআইভি পজিটিভ মানুষ মানেই তো এডস রোগী নন। ভাইরাস শরীরে রয়েছে। কিন্তু প্রত্যেকেই এঁরা সুস্থ। এই সচেতনতা গড়তেই কলকাতা থেকে একটা ভাবনা শুরু করতে চেয়েছিলাম। এশিয়ার মধ্যে লড়াইটা প্রথম শুরু করতে চেয়েছিলাম নিজের ঘর থেকেই।”